Ka’a oñemoĩ y hovy kirirĩ renondépe omaña haguã ijeheha ohechakuaa upépe añeteha pe ituvyra’y he’íva’ekue ichupe. Ovy’a, ipy’akyrỹi asy, ojerovia ijehe ha osẽ oguata umi arapaha mombyrýre. Ha’eño oikose umi javorái ha ka’aguy vaíre, ndokyhyjéi mba’evégui. Peteĩ guyra hũ para mimbínte omoirũ ichupe uperupi. Oiko omono’õ umi itakuruvi ha jatyta pire opáichagua. Ombojoaju ha omyapesãmba umi yvoty iporãvéva iñakã jeguakarã.